**586. stjórnarfundur BSE  
haldinn með fjarfundarbúnaði fimmtud. 24.2.2022 kl. 11.**

Mættir á fundinn, Birgir H. Arason, Gestur J. Jensson, Hákon B. Harðarson og Aðalsteinn H. Hreinsson. Framkvæmdastjóri ritaði fundargerð.

Dagskrá: Undirbúningur aðalfundar.

1. Ákveðið og áður boðað að aðalfundur verður haldinn í Hlíðarbæ miðvikudaginn 9.mars.  
   Óskað hafði verið eftir að Svandís Svavarsdóttir matvælaráðherra ávarpaði fundinn, en ráðherra hefur ekki möguleika á að mæta. Formaður stakk upp á að Anna Guðrún Þórhallsdóttir beitarvistfræðingur og prófessor við Háskólann á Hólum verði fenginn til að koma á fundinn. Einnig tillaga um að Karólína Elísabetardóttir í Hvammshlíð fái Hvatningarverðlaunin í ár. Karólína hefur ásamt ráðunautum RML og sérfræðingum frá Þýskalandi og víðar rannsakað arfgerð íslensku kindarinnar með tilliti til riðu þannig að fundist hefur arfgerð sem er verndandi gegn riðuveiki.  
   Nautgriparæktarverðlaun fái Hákon Bjarki og Þorbjörg á Svertingsstöðum 2. Sauðfjárræktarverðlaun fara til bænda á Möðruvöllum 2 í Hörgásveit, þar sem búskapur er rekinn á nafni Þórðar og Simma. Einnig verða veitt verðlaun fyrir stigahæstu lambhrúta s.l. hausts. Einnig rætt um tillögur fyrir fundinn án þess að það næði lengra.
2. Rætt um fund sem haldinn var með fjarfundarbúnaði þann 21.jan. þar sem hugsanleg sameining BSE við búnaðarsamböndin í Þingeyjarsýslum var á dagskrá. Þeir sem tjáðu sig þar vor jákvæðir fyrir umræddri sameiningu.

Fundi slitið uppúr kl. 12.  
SBH